પૂર્વ વિસ્તારમાં ટ્રાફિકના નિયમોનું ઉલ્લંઘન કરવું એ એક સામાન્ય બાબત છે. અહીં ટ્રાફિક-સિગ્નલ ને દિવાળીમાં શણગાર માટે કરવામાં આવતી લાઇટ્સની નજરે જોવામાં આવે છે. હેલ્મેટ પહેરવું ગુનો ગણાય છે અને ટ્રાફિક-પોલીસની નજર ચૂકવીને નીકળી જવું એક આર્ટ ગણાય છે. BRTSના ટ્રેકમાં ઘુસીને આગળ નીકળી જવું એ ગર્વની વાત ગણી શકાય (જોકે , BRTSના અલગ ટ્રેક બનાવાને લીધે પૂર્વ વિસ્તારના નાના રસ્તાઓ પર ટ્રાફિકજામનું પ્રમાણ વધ્યું છે). જયારે પશ્ચિમ વિસ્તાર એકદમ ઉલટું વલણ ધરાવે છે. અહીં ટ્રાફિક-પોલીસની હાજરી વગર પણ ચાલકો સિગ્નલ્સનું પાલન કરે છે. લેનમાં ચાલવું અને ઝીબ્રા ક્રોસિંગથી જ રોડ ક્રોસ કરવો એ અહીંના રસ્તા પર છે. પૂર્વ વિસ્તારમાં ટ્રાફિકનો ભંગ કરીને આવેલો વ્યક્તિ પણ અહીંયા આવીને નિયમપાલનમાં માનવા લાગે છે. પણ સ્ત્રી ચાલકોમાં સાઈડ લાઇટ ના બતાવવી , હેલ્મેટ ના પહેરવું અને હંમેશા બુકાનીમાં રહેવાની પ્રથા હજુ ચાલી રહી છે. પોલીસવાળાને મેમો ના ફાળવો માટે મનાવવા અને ના માને તો અડધા પૈસા માં પતાવી દેવાની આવડત એક સામાન્ય અમદાવાદીમાં જન્મજાત રહેલી હોય છે. જોકે હવે રસ્તે-રસ્તે કેમેરા લાગી જવાથી લોકો ટ્રાફિકના નિયમોનું માં કરવા લાગ્યા છે. પણ હજુ ઘણા લોકો એવા છે ("ચાચા હમારે વિધાયક હૈ"વાળા લોકો) ટ્રાફીકને હળવાશથી લે છે. આ ટ્રાફિક વિશે લગભગ બધું લખ્યું તો છે પણ હવે જો સાચુકલો અનુભવ કરવો હોય તો તમારે રસ્તા પર આવવું રહ્યું;)